На зьезд чакалі 334 дэлегатаў і блізу 150 гасьцей. Арганізатары хваляваліся, што ў залі Дома літаратара, у якой літаральна за некалькі дзён да пачатку зьезду менскія гарадзкія ўлады дазволілі яго праводзіць, ня хопіць месца. Але месца хапіла ўсім, бо прыехалі толькі 228 дэлегатаў. Яны прадстаўляюць суполкі са Злучаных Штатаў Амэрыкі, Вялікабрытаніі, Аўстраліі, Нямеччыны, Бэльгіі, Польшчы, Украіны, Літвы, Латвіі, Эстоніі, Казахстану, Расеі і Ўзбэкістану.